**Ocuparea posturilor didactice/catedrelor vacante/**

**rezervate din învăţământul preuniversitar în regim de plata cu ora**

**pe parcursul anului școlar**

Atașat, vă transmitem instrumentul de lucru pentru transmiterea către IȘJ Dâmbovița, spre avizare / aprobare, a eventualelor **încadrări în regim de plata cu ora, apărute pe parcursul anului școlar**.

     Dacă veți avea astfel de situații, veți completa datele solicitate în formular și, **tipărit în două exemplare**, îl depuneți la Inspectoratul Școlar Județean Dâmbovița, ulterior unul întorcându-se în unitatea dumneavoastră avizat / aprobat, în conformitate cu prevederile legale.

**Acesta este actul compus (forma care include modificarile pe text) creat la data de 7 iulie 2020**

M.Of.Nr.945 din 26 noiembrie 2019

M.Of.Nr.945 Bis din 26 noiembrie 2019

**MINISTERUL EDUCATIEI SI CERCETARII**

**ORDIN Nr. 5.259  
pentru aprobarea Metodologiei-cadru privind mobilitatea**

**personalului didactic de predare din invatamantul**

**preuniversitar in anul scolar 2020-2021**

**Capitolul XII**  
  Ocuparea posturilor didactice/catedrelor vacante/

rezervate din învăţământul preuniversitar pe perioadă

determinată cu personal didactic de predare calificat şi

în regim de plata cu ora

**Secţiunea a II-a**  
  Ocuparea posturilor didactice/catedrelor

vacante/rezervate din învăţământul preuniversitar

 cu personal didactic de predare calificat

 în regim de plată cu ora

**Art. 94. -** **(1)** Personalul didactic de predare şi de instruire practică, inclusiv cadrele didactice metodiste din unităţile de învăţământ preuniversitar, poate fi salarizat şi prin plata cu ora, potrivit prevederilor Legii nr. 1/2011 cu modificările şi completările ulterioare. Personalul didactic de predare şi de instruire practică, care beneficiază de reducerea normei didactice, poate avea dreptul la remunerarea activităţii în regim de plată cu ora, doar după efectuarea normei complete, prevăzute la art. 262 alin. (3) lit. c), d) şi e) din Legea nr. 1/2011 cu modificările şi completările ulterioare.

**(2)** Personalul didactic de predare, de conducere din unităţile/instituţiile de învăţământ preuniversitar, precum şi personalul de îndrumare şi control poate fi salarizat prin plata cu ora în condiţiile Legii-cadru nr. 153/2017 privind salarizarea personalului plătit din fonduri publice, cu respectarea Normelor metodologice aprobate prin ordinul ministrului educaţiei naţionale nr. 4165/2018, cu modificările ulterioare şi a Normelor metodologice privind salarizarea prin plata cu ora pentru personalul didactic de predare, de conducere, de îndrumare şi control, precum şi pentru cadrele didactice metodiste din unităţile de învăţământ preuniversitar de stat şi unităţile conexe, aprobate prin ordinul ministrului educaţiei naţionale nr. 4827/2018, cu modificările şi completările ulterioare. Salarizarea în regim de plată cu ora pentru personalul didactic de conducere, de îndrumare şi control se realizează numai pentru orele care depăşesc limita maximă de ore pentru obligaţia de predare, conform Normelor metodologice pentru stabilirea obligaţiei didactice de predare a personalului de conducere din inspectoratele şcolare, unităţile de învăţământ, unităţile conexe, precum şi a personalului de îndrumare şi control din inspectoratele şcolare şi a personalului didactic din casele corpului didactic, aprobate prin ordinul ministrului educaţiei, cercetării, tineretului şi sportului nr. 4865/2011, cu modificările şi completările ulterioare.

**(3)** Personalul de conducere din unităţile/instituţiile de învăţământ preuniversitar, precum şi personalul de îndrumare şi control poate fi încadrat, la cerere, în regim de plata cu ora pe posturile didactice/catedrele rămase neocupate, conform hotărârii consiliului de administraţie al inspectoratului şcolar.

**(4)** După încheierea contractelor individuale de muncă pe perioadă nedeterminată/determinată, cu personalul didactic calificat repartizat conform prezentei Metodologii, directorul unităţii de învăţământ atribuie, prin decizie, posturile didactice/catedrele/orele rămase neocupate în regim de plata cu ora personalului didactic de predare titular în unitatea de învăţământ, la solicitarea, în scris, a acestuia şi comunică situaţia la inspectoratul şcolar, în perioada prevăzută în Calendar. Personalul didactic titular căruia i s-a atribuit ore în sistem de plata cu ora încheie contract individual de muncă în regim de plata cu ora cu directorul unităţii de învăţământ.

**(5) Dupa atribuirea posturilor didactice/catedrelor/orelor ramase neocupate în regim de plata cu ora personalului didactic de predare titular în unitatea de învatamânt, directorii unitatilor de învatamânt în care mai ramân posturi didactice/catedre/ore neocupate acorda avizul pentru încadrarea în regim de plata cu ora, în baza prezentarii unui curriculum vitae care sa contina elemente relevante cu privire la activitatea profesionala în perioada prevazuta în Calendar, personalului didactic de predare titular în alta unitate de învatamânt, specialistilor consacrati în domeniul de specialitate al curriculei scolare, personalului angajat în alte domenii de activitate, personalului didactic pensionat, cu respectarea conditiilor de studii, avizelor si atestatelor necesare pentru ocuparea posturilor didactice/ catedrelor ramase vacante/rezervate.**

**Modificat de art.I pct.49 din** [**OAP 4302/2020**](https://program-legislatie.ro/#/view/43020575.20-HyAsAsfis8)

**(6)** Pe baza avizului obţinut pentru încadrarea în regim de plata cu ora, conform alin. (5), inspectoratul şcolar emite decizia de repartizare, în baza căreia personalul didactic de predare titular în altă unitate de învăţământ, specialiştii consacraţi în domeniul de specialitate al curriculei şcolare, personalul angajat în alte domenii de activitate şi personalul didactic pensionat încheie contract individual de muncă în regim de plata cu ora cu directorul unităţii de învăţământ.

**(7)** În perioada prevăzută în Calendar, inspectoratul şcolar repartizează, în şedinţă de repartizare, în ordine:

**a)** cadre didactice şi candidaţi cu studii corespunzătoare postului rămaşi nerepartizaţi sau cu norma incompletă, conform art. 90;

**b)** candidaţi repartizaţi după concursul naţional din sesiunea 2020 şi candidaţi repartizaţi în baza rezultatelor obţinute la concursurile naţionale 2019, 2018, 2017, 2016, 2015 sau 2014 în etapele anterioare, care nu s-au prezentat la posturi didactice/catedre şi care solicită o nouă repartizare, conform art. 90;

**c)** personalul didactic de predare titular care a solicitat încadrarea în regim de plata cu ora, rămas neîncadrat, selectat în baza criteriilor stabilite la alin. (8);

**d)** specialişti consacraţi în domeniul de specialitate al curriculei şcolare şi personal calificat, angajat în alte domenii de activitate, care au solicitat încadrarea în regim de plata cu ora, rămaşi neîncadraţi, selectaţi în baza criteriilor stabilite la alin. (8);

**e)** personalul didactic de predare calificat pensionat din învăţământul preuniversitar rămas neîncadrat, care nu depăşeşte cu cel mult 3 (trei) ani vârsta legală de pensionare, selectat în baza criteriilor stabilite la alin. (8);

**f)** personalul didactic de predare calificat pensionat din învăţământul preuniversitar, care depăşeşte cu 3 (trei) ani vârsta legală de pensionare, rămas neîncadrat, selectat în baza criteriilor stabilite la alin. (8);

**g)** personalul didactic de predare calificat pensionat din alte domenii de activitate, care a dobândit cel puţin definitivarea în învăţământ, rămas neîncadrat, selectat în baza criteriilor stabilite la alin. (8);

**h)** personalul didactic de predare calificat pensionat din alte domenii de activitate, rămas neîncadrat, selectat în baza criteriilor stabilite la alin. (8).

**(8) Pentru departajarea personalului didactic de predare prevazut la alin. (7) lit. c)-g) se aplica, în ordine, urmatoarele criterii:**

**a) domiciliul în localitatea în care solicita postul;  
   b) continuarea activitatii didactice în aceeasi unitate de învatamânt în care a functionat si în anul scolar anterior;  
   c) gradul didactic;  
   d) nota/media obtinuta la examenul pentru obtinerea gradului didactic;  
   e) media obtinuta la examenul de licenta/absolvire a studiilor, respectiv media obtinuta la examenul de bacalaureat pentru absolventii liceelor pedagogice.**

**Modificat de art.I pct.49 din** [**OAP 4302/2020**](https://program-legislatie.ro/#/view/43020575.20-HyAsAsfis8)

**Art. 95. - (1) Angajarea personalului didactic de predare calificat în regim de plata cu ora, repartizat prin decizia inspectorului scolar general, se realizeaza de catre directorul unitatii de învatamânt, dupa prezentarea curriculumului vitae.**

**Modificat de art.I pct.50 din** [**OAP 4302/2020**](https://program-legislatie.ro/#/view/43020575.20-HyAsAsfis8)

**(2)** Angajarea personalului didactic de predare calificat pe posturi didactice/catedre, în regim de plata cu ora, se realizează pe durata cursurilor sau până la revenirea titularului la post/catedră în timpul anului şcolar, cu respectarea prevederilor Centralizatorului, a condiţiilor de pregătire psihopedagogică prevăzute la art. 3 alin. (2)-(6), a prevederilor prezentei Metodologii, a Normelor metodologice aprobate prin ordinul ministrului educaţiei naţionale nr. 4165/2018, cu modificările ulterioare şi a Normelor metodologice aprobate prin ordinul ministrului educaţiei naţionale nr. 4827/2018, cu modificările şi completările ulterioare.

**(3) Cadrele didactice titulare în alta unitate de învatamânt, specialistii consacrati în domeniul de specialitate al curriculei scolare, cadrele didactice asociate angajate în alte domenii de activitate si cadrele didactice pensionate, care au ocupat un post didactic/o catedra vacant(a)/rezervat(a), dupa prezentarea curriculumului vitae, încheie contract individual de munca în regim de plata cu ora cu directorul unitatii de învatamânt, conform art. 254 alin. (16) din Legea** [**nr. 1/2011**](https://program-legislatie.ro/#/view/00010102.11-20200715-BJf-BW3JT1D)**, cu modificarile si completarile ulterioare.**

**Modificat de art.I pct.50 din** [**OAP 4302/2020**](https://program-legislatie.ro/#/view/43020575.20-HyAsAsfis8)

**Art. 96. -** **(1)** Posturile didactice/catedrele/orele vacante/rezervate rămase neocupate după încadrarea personalului didactic de predare titular, personalului didactic asociat sau pensionat în regim de plata cu ora se atribuie în regim de plata cu ora, prin decizie a directorului unităţii de învăţământ, în ordine, mai întâi personalului didactic de predare angajat cu contract individual de muncă pe perioadă determinată în unitatea de învăţământ şi apoi se emit avize pentru încadrarea în regim de plata cu ora personalului didactic de predare angajat cu contract individual de muncă pe perioadă determinată în alte unităţi de învăţământ, iar situaţia se comunică inspectoratului şcolar.

**La articolul 96, alineatul (2) abrogat de art.I pct.51 din** [**OAP 4302/2020**](https://program-legislatie.ro/#/view/43020575.20-HyAsAsfis8)

**(3) În situatia în care mai ramân posturi didactice/catedre vacante/rezervate neocupate, acestea se repartizeaza, de inspectoratele scolare, în sedinta de repartizare, conform Calendarului, în ordine, dupa cum urmeaza:**

**a) candidatilor ramasi nerepartizati sau celor repartizati în etapele anterioare cu norma didactica de predare-învatare-evaluare incompleta, conform art. 90;  
   b) candidatilor care nu s-au prezentat la posturi didactice/catedre si care solicita o noua repartizare, conform art. 90;  
   c) personalului didactic de predare angajat cu contract individual de munca pe perioada determinata în alta unitate de învatamânt pe baza avizului obtinut.**

**ANEXA Nr. 19**  
 **la Metodologie**

**CALENDARUL  
mobilitatii personalului didactic de predare din învatamântul preuniversitar pentru anul scolar 2020-2021**

**21) atribuirea posturilor didactice/catedrelor ramase neocupate, in regim de plata cu ora:  
   a) inregistrarea dosarelor pentru incadrare in regim de plata cu ora la unitatile de invatamant si la inspectoratele scolare;**

**zilele: 28 si 31 august 2020  
   b) atribuirea orelor neocupate in regim de plata cu ora personalului didactic titular la nivelul unitatilor de invatamant, prin decizie a directorilor unitatilor de invatamant, acordarea avizului pentru incadrare in regim de plata cu ora personalului didactic titular din alte unitati de invatamant, personalului didactic asociat si personalului didactic pensionat si depunerea/transmiterea acestuia la inspectoratele scolare;**

**termen: 1 septembrie 2020  
   c) transmiterea la inspectoratele scolare a:   
     (i) listei posturilor didactice/catedrelor complete si incomplete ramase neocupate;  
     (ii) listei posturilor didactice/catedrelor ocupate in regim de plata cu ora, precum si a listei posturilor didactice/catedrelor complete si incomplete ramase neocupate din cauza neprezentarii la post a candidatilor repartizati in etapele anterioare;**

**d) atribuirea orelor neocupate in regim de plata cu ora personalului didactic angajat cu contract individual de munca pe perioada determinata la nivelul unitatii;  
   e) acordarea avizului pentru incadrare in regim de plata cu ora personalului didactic angajat cu contract individual de munca pe perioada determinata in alte unitati de invatamant si depunerea/transmiterea acestui aviz la inspectoratele scolare;**

**perioada: 1-2 septembrie 2020  
   f) emiterea si comunicarea deciziilor de repartizare pe post/catedra.**

**perioada: 2-4 septembrie 2020**